Anigre Veneer Sheet 4x8 - Wall Panels - Home Improvement Products
Wenge Crown Veneer
$314.51 Price as configured:
$314.51 Details:Wenge Crown Veneer
$314.51 As low as:
You're reviewing: Wenge Crown Veneer Motorcycle Home Motorcycle OEM Parts 2002 INTERCEPTOR - VFR800FI (ABS) OEM Parts Water Pipe
2002 Honda INTERCEPTOR - VFR800FI (ABS) Water Pipe
19300-MBG-003	THERMOSTAT ASSY. Retail: $35.11	Price: $30.55 30.55
motorcycle OEM Honda INTERCEPTOR - VFR800FI ABS 2002 Water Pipe Dr MJ du Plessis Gereformeerde Kerk Bellville Datum: 14 Desember 2003 (aand)
Geliefdes, genade en vrede vir u van God ons Vader en die Here Jesus Christus deur die gemeenskap van die Heilige Gees.
Lees: Markus 10: 46 - 52.
Teks: Kategismus Sondag 28; Markus 10:51
Soveel dienende liefde het die Here Jesus Christus vir elkeen van ons. Soveel gee Hy om vir sondaars – vir my en jou.
Dis nie nou Nagmaaltyd nie, maar kom ons pas die beginsels in hierdie gedeelte toe op die gebruik van die Nagmaal en die betekenis daarvan.
Die Here Jesus vra nie hierdie vraag “Wat wil jy hê moet Ek vir jou doen?” vir ’n ryk en aansienlike man, of vir die man met die meeste invloed in Jerigo nie.
Jesus vra die vraag vir ’n bedelaar.
So ’n onaansienlike mens dat baie mense by hom verbyloop sonder om hom raak te sien en dié wat hom wel sien, is vererg oor hom. Die meeste wat iemand dalk doen, is om ’n aalmoes in sy hand te gooi.
Nou staan die Here voor hom.
Met deernis vra die Verlosser uit die hemel vir hom: “Wat wil jy hê moet Ek vir jou doen?”
Die Here vra nie die vraag omdat Hy werklik nie weet wat vir hierdie blinde man die beste is nie. Hy weet, maar Hy toets hierdie man se hoop en geloof in verlossing.
Die vraag wat Jesus vir hierdie man vra, kan hy nie beantwoord nie, tensy hy homself eers ontdek het nie. Wie is ek? Wat is my heel grootste behoefte?
Hierin kry ons ook iets van ons verwagting wat ons behoort te hê wanneer ons byvoorbeeld Kersfees vier. Wat glo ons van die Here Jesus en wat verwag ons dat die Here vir ons moet doen?
Die Heilige Gees moes hierdie man eers lei, sodat hy sy ellende en verlorenheid besef het.
Daarna kon hy antwoord dat hy iets anders as ’n aalmoes begeer.
Hy bely sy behoefte: Dat ek kan sien, Here! Dis ’n gebed. Hy wil uit hierdie donkerte verlos wees.
Om uit die donker dieptes van ongeloof verlos te word na die lig, om Christus te kan sien en verstaan. Dis die simboliek wat agter Bartimeus se woorde lê. Hy wil die hemelse lig van Christus se genade aanskou!
Daar kom nou nog ’n saak by. Dit is waar dat Christus sy genade oor ons uitgiet.
Ons moet ook toon dat ons dit weet. Daarom moet Bartimeus die vraag beantwoord. Daarom moet ons onsself ondersoek voordat en nadat ons Nagmaal gebruik.
Nou kan ons hierdie gedeelte mooi toepas op die viering van die Heilige Nagmaal.
In sy goddelike wysheid troos Jesus Christus ons ook soos vir Bartimeus aan die Nagmaaltafel.
Hy ken ons behoeftes. Hy weet dat ons werklik verlore is sonder sy enige offerande.
Hy besef ons totale verlorenheid sonder die werk van God die Heilige Gees, en al die ander dinge wat ons van die kruis af toekom, soos geregtigheid en genade.
Ons God weet dat ons behoefte het aan die vergifnis van ons sondes.
Nie een van ons wil aanhou lewe met die smet van ons ongeregtigheid wat aan ons bly kleef nie.
Wie hou nou daarvan dat jou gewete jou bly herinner aan al die verkeerde dinge en slegte dade wat jy al jou lewe lank aangevang het?
Geen mens kan daarmee bly voortleef nie!
Daarom is dit so bevrydend om te weet dat ons losgemaak en vrygekoop is van hierdie swart smet van die sonde.
In Christus het dit verbygegaan. Ons is skoon in ons verlossing.
Maar nou kom die twyfel altyd weer: Hoe weet jy dat die Here vir jou gesterf het? En as Hy wel vir die vergifnis van sondes gesterf het, hoe seker is jy dat jy een van die verlostes is?
Daarom is die Sakrament gegee. Die feit dat ek gedoop is en aan die Here se tafel moet kom aansit, is die antwoord.
As ek nie ’n uitverkorene was nie, sou Hy my beslis nie aan sy tafel laat sit het nie. En sou ek nie gesien het hoe brood gebreek word, soos wat Christus se liggaam eenkeer gebreek is ter wille van my sondes nie!
Die Here is baie bewus van ons growwe onkunde.
Die Here weet hoe onkundig ons is oor die geestelike dinge wat ons verhouding met Hom raak.
Daarom skenk die Here iets sigbaars om hierdie onsienlike waarhede aan ons te demonstreer.
So gebeur dit dat die Sakramente aan ons gegee word. Maar nou moet ons die Sakramente reg verstaan. Hulle demonstreer die belofte aan ons dat daar ’n lewe is na ons aardse dood, en dat ons hierin gaan deel hê. En dis so seker as wat ons die brood en wyn proe.
Jesus ken in sy goddelike wysheid ons swakheid.
Ons geneigdheid om baie liewer die verkeerde ding te doen as wat ons die regte ding wil doen.
En laat ons nou hieroor eerlik wees: dit is basies ’n stryd teen ongeloof.
Die oomblik wanneer die kwaad gedoen kan word, oortuig ons onsself mos dat die Here ons nie werklik sal straf nie, of dat Hy dit nie sien nie.
Of ons het die dwase redenasie dat ons nog vorentoe die saak met die Almagtige sal skik.
Daarom preek die Sakrament van die Nagmaal ook die ewige dood. As die Here Jesus praat van “die wat die Vader My gegee het”, dan beteken dit ook dat daar mense is wat nie deur die Vader aan Hom gegee is nie. Wie is hulle?
Dit is nie net die heidene wat nog nooit van Hom gehoor het nie!
Nee dit is ook – en veral – die kerkmense.
Wie het Hom gekruisig? Nie onkundiges nie.
Dit was die mense wat die beste geweet het wat in die kerk aangaan, en wat die duidelikste besef gehad het van wat in die profete – die Bybel – beloof word.
As jy een van die is wat nou van beter weet, maar wat met allerhande flou verskonings, of dalk selfs doelbewus ongehoorsaam is, dan sien jy in die brood wat gebreek word jou eie liggaam en siel se toekoms.
Die Here het ook gesterf sodat die wat sy genade verwerp, geen ander keuse sal hê as om hel toe te gaan nie!
Daarom beter ons soos Bartimeus baie goed dink voordat ons antwoord en elke keer as dit Nagmaal is aan die Nagmaaltafel kom sit.
Die saak het ook ’n ander kant. Daar is diegene wat werklik nie wil sonde doen nie.
Dis mense wat hulleself nie met allerhande drogredenasies tot die slegte aanspoor nie.
Hulle raak moedeloos, want dit begin nou vir hulle lyk asof hulle nooit in die hemel sal kom nie, want hulle kan net nie reg lewe nie.
Vir sulkes is die Nagmaal tot troos. Jesus is ons Borg. Ons word deur God aangesien asof ons nie sondes het nie, want Jesus het klaar versoening vir ons sondes bewerk.
Geliefdes, dink en besin dus elke keer baie goed voordat u aan die Nagmaaltafel kom sit, want dis nie net ’n genademaal nie. Dit is ook ’n oordeelsmaaltyd. Luister maar na almal wat in ons formulier deur die Here verbied word om aan die tafel te kom aansit.
Die Nagmaal is ’n vreugdefees waar die Almagtige God sy kinders se siele voed en laaf.
Dit is ’n fees waar ons onthou dat die Here ons eerste liefgehad het,
en dat Hy ons nog altyd liefhet,
en dat Hy ons nooit sal verwerp nie, al is ons hoe swak.
Dadelik staan ons dan voor die eise van liefde.
Ons kan nie aanspraak maak op God se voortdurende liefde as ons dit nie ook gee nie.
Dit is net soos met ’n huwelik. Jy kan nie getroud wees met ’n lewensmaat wat jy nie ken en wat nooit by die huis is nie.
Daarom kan ons ook nie aanspraak maak op God se liefde as ons net Nagmaalsgeleenthede kerk toe kom nie.
Sulke mense moet liewer hier wegbly, want mense met ’n valse geloof gaan verwerp word. Die Here gee sy Sakramente net vir werklike gelowiges.
Nou het die Kerk ook geen keuse by die Sakrament nie. God het met sy onveranderlike wil besluit wie aan sy tafel behoort, en wie nie daar behoort nie.
Daarmee word die kerk, en dan by name die Kerkraad, ook sterk aangespreek by die Sakramente.
Die ouderlinge moet so toesig hou dat diegene wat nie hier mag wees nie, met behoorlike vermaning van die tafel weggehou word.
Die lidmate wat van die Nagmaal af weggehou word, moet nie vir die ouderlinge kwaad word nie, want hulle het ’n opdrag van God wat uitgevoer moet word. Hulle mag nie speel met God se geregtigheid, en hierdie geweldige saak maar soos die res van die lewe laat voortloop nie.
Ons moet Nagmaaltafel toe kom soos wat Bartimeus die dag van sy verlossing beleef het. Die heel eerste wat hy gesien het, was Jesus wat voor hom staan – sy God wat sy behoeftes geken het. Daarom mag u nie dwaal in u geloof nie, en moet u heftig stry teen alle dwalings – van die kwaaistes tot die maklikstes.
Dan sal u aan die Nagmaaltafel kry wat u daar soek:
God se vertroosting
Lewensblydskap en krag om voort te leef in die wete dat Jesus ons eendag van hierdie wêreld af sal versamel na die koninkryk van die hemele toe
Kom ons lees saam wat oor hierdie sake in ons belydenis staan: Heidelbergse Kategismus Sondag 28:
Laat Heer, U seën op ons daal.
U guns uit Sion ons bestraal!
Wil Heer U seën oor ons gebied.
Die genade van die Here Jesus Christus en die liefde van God
en die gemeenskap van die Heilige Gees gaan met u almal.
Datum: 14 Desember 2003 (aand)